E va indenant intal stât turc la repression cuintri des organizazions e dai rapresentants de comunitât curde. Cun di fat, sabide ai 13 di Fevrâr a son stadis arestadis plui di otante personis che a fasin part dal BDP (il partît di riferiment de comunitât curde), de KCK (la Union des Comunitâts Curdis) e di altris organizazions curdis. Ancje cuintri di lôr la acuse e je simpri chê di jessi leadis al PKK, il Partît dai Lavoradôrs dal Kurdistan che al è stât metût fûr leç zaromai di agns. Cualchi zornade prime dai arescj, si veve vude la condane a 21 agns di preson di Ozan Kilinc, il diretôr dal cuotidian curdi “Azadiya Welat”, acusât di vê permetût la publicazion di fotos e articui favorevui al PKK.
Font: Món Divers, 14/02/10
fur_Latn cat_Latn